News Update: เวียดนามเนื้อหอม ‘ซัมซุง’ และ ‘แอลจี’ จ่อลงทุนเพิ่ม รวมแล้ว 6 พันล้านดอลลาร์ - FINNOMENA
เวียดนามเปิดเผยว่า 2 บริษัทยักษ์ใหญ่ด้านอิเล็กทรอนิกส์ของเกาหลีใต้ ทั้ง ‘ซัมซุง’ และ ‘แอลจี’ วางแผนลงทุนเพิ่มเติมอีกหลายพันล้านดอลลาร์ในเวียดนาม
6 ธ.ค. 2565

เวียดนามเปิดเผยว่า 2 บริษัทยักษ์ใหญ่ด้านอิเล็กทรอนิกส์ของเกาหลีใต้ ทั้ง ‘ซัมซุง’ และ ‘แอลจี’ วางแผนลงทุนเพิ่มเติมอีกหลายพันล้านดอลลาร์ในเวียดนาม
อินโฟเควสท์รายงานว่า การประกาศดังกล่าวของสื่อทางการของรัฐและรัฐบาลเวียดนามมีขึ้นหลังจากซัมซุงปรับลดการผลิตสมาร์ทโฟนในเวียดนามลง 2 ครั้งในปีนี้ เนื่องจากดีมานด์ลดลงทั่วโลก
ที่ผ่านมา ซัมซุงซึ่งเป็นนักลงทุนต่างชาติที่ใหญ่ที่สุดในเวียดนาม ได้ผลิตสมาร์ทโฟนประมาณครึ่งหนึ่งในเวียดนามมาเป็นเวลาหลายปีแล้ว และคิดเป็นสัดส่วนเกือบ 1 ใน 5 ของการส่งออกทั้งหมดของเวียดนาม
สื่อทางการของเวียดนามรายงานว่า ซัมซุง อิเลคโทรนิคส์ จะลงทุนเพิ่มอีก 2 พันล้านดอลลาร์ในเวียดนาม ส่งผลให้ยอดรวมเพิ่มแตะ 2 หมื่นล้านดอลลาร์ ขณะที่แอลจีจะลงทุนเพิ่มอีก 4 พันล้านดอลลาร์เพื่อให้เวียดนามก้าวขึ้นเป็นศูนย์กลางการผลิตกล้องสมาร์ทโฟน
ขณะที่ผู้จัดการออนไลน์รายงานว่า ตั้งแต่ปี 2538 แอลจีได้ลงทุนในเวียดนามไปแล้วทั้งสิ้น 5,300 ล้านดอลลาร์ทั้งอิเล็กทรอนิกส์ อุปกรณ์ในครัวเรือน และชิ้นส่วนรถยนต์ และจ้างพนักงานราว 27,000 คน ควอน บง ซอก ระบุ
ด้านประธานาธิบดีฟุ้ก กล่าวว่า เขาให้ความสำคัญกับการลงทุนของ LG ในเวียดนาม และได้กล่าวถึงเหตุการณ์ที่เขาได้เข้าร่วมในพิธีวางศิลาฤกษ์โรงงานของ LG มูลค่า 2,000 ล้านดอลลาร์ใน จ.หายฟ่อง เมื่อปี 2559
อ้างอิง:
https://www.infoquest.co.th/2022/256550
https://mgronline.com/indochina/detail/9650000115994 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ซัมซุง
เวียดนาม
แอลจี
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA